b'\n_START_ARTICLE_\nKongsvinger\n_START_SECTION_\nNom\n_START_PARAGRAPH_\nEl primer element de Kongs- ("del rei") es va afegir al top\xc3\xb2nim despr\xc3\xa9s que es constru\xc3\xads una fortalesa el 1690. Es va aplicar per primera vegada nom\xc3\xa9s a la fortalesa (escrit com K\xc3\xb6nigs Winger en documents antics), i despr\xc3\xa9s a la ciutat que va cr\xc3\xa9ixer al seu voltant i, finalment, el municipi modern. El segon element Vinger (en n\xc3\xb2rdic antic: Vingr) \xc3\xa9s un nom antic que no se\'n sap el seu origen.\n_START_SECTION_\nEscut d\'armes\n_START_PARAGRAPH_\nL\'escut d\'armes \xc3\xa9s modern. Se\'ls va concedir el 25 de juny de 1926. L\'escut mostra la fortalesa de Kongsvinger amb la l\xc3\xadnia blanca que representa el riu Glomma. La fortalesa \xc3\xa9s d\'import\xc3\xa0ncia hist\xc3\xb2rica a la zona.\n_START_SECTION_\nGeografia\n_START_PARAGRAPH_\nKongsvinger est\xc3\xa0 situat a banda i banda del riu Glomma, on el riu que flu\xc3\xafa cap al sud pren un gir agut cap al nord-oest. El s\xc3\xadmbol principal de Kongsvinger \xc3\xa9s la seva fortalesa, situada en un tur\xc3\xb3 al nord-oest del riu. Kongsvinger \xc3\xa9s una vila i municipi de la regi\xc3\xb3 tradicional de Gl\xc3\xa5mdal, que se situa a la part sud del comtat de Hedmark. Limita a l\'oest amb el municipi de S\xc3\xb8r-Odal, al nord amb Grue, i al sud amb Eidskog. A l\'est limita amb Su\xc3\xa8cia. Kongsvinger \xc3\xa9s a 110 quil\xc3\xb2metres d\'Oslo i a 70 quil\xc3\xb2metres de l\'aeroport d\'Oslo-Gardermoen.'